stanford-oval/wikipedia huggingface dataset:
Pentti Sola
Šakkitoiminta

Vuosina 1930-1933 Sola toimitti šakkipalstaa Ajan Sanassa ja sen toiminnan päätyttyä Ajan Suunnassa. Palsta oli arvostettu, ja sillä oli paljon lukijoita. Solan šakkipalstalta sai innoituksen laadintauransa aloittamiseen mm. tuleva huippulaatija Osmo Kaila. Näinä vuosina alkoivat Solan ponnistelut tehtäväšakkitoiminnan järjestämiseksi Suomeen. Hänen aloitteestaan Suomen Shakkiliitto alkoi järjestää vuodesta 1932 lähtien tehtävänlaadinnan vuosikilpailuja. Hän järjesti 1932 myös SSK:ssa laadintakilpailun vasta-alkajille kahdessa ryhmässä, joiden teemoina olivat katko ja pakoruutu. Suomen Shakin tehtäväpalstaa Sola toimitti 1933-1936.
Sola toimitti vuonna 1934 suomalaisia šakkitehtäviä kokoelmaksi, jonka Alain C. White julkaisi osana tunnettua joulusarjaansa. Sarjaan kuuluvat kirjat ovat nykyisin haluttuja keräilykohteita. Sola kuului 1935 perustetun Suomen Tehtäväniekkojen (ST) perustajajäseniin. Hän oli esittänyt yhdistyksen perustamista jo edellisenä vuonna, mutta idea ei vielä tuolloin saanut vastakaikua. Uudistettuaan ehdotuksensa Sola sai tehtäväniekat innostumaan ajatuksesta. Sola johti yhdistyksen toimintaa hahmotelleen kokouksen istuntoa tammikuussa 1935. Kokouksen tuloksena pantiin vireille projekti yhdistyksen sääntöjen laatimiseksi. Osmo Kailan ja Leo Valven laatima sääntöluonnos hyväksyttiin ja yhdistys perustettiin virallisesti ST:n ensimmäisessä virallisessa kokouksessa helmikuussa 1935. Sola toimi yhdistyksen puheenjohtajana vuosina 1938-1939.
Sola oli Suomen Tehtäväniekkojen edustajana Suomen Shakkiliiton hallituksessa. Hän toimi hallituksen varajäsenenä 1938 ja vakinaisena jäsenenä 1939.
Sola tehtävien laatijana ja tehtäväteoreetikkona

Esikoistehtävänsä Sola julkaisi Suomen Shakissa 1924. Kaikkiaan hän laati yhteensä 1148 tehtävää. Tuotannosta valtaosa oli mattitehtäviä ja apumatteja, mutta hän laati myös lopputehtäviä, itsematteja sekä satušakkitehtäviä. Satušakki oli Solan aikana väheksytty tehtävätaiteen laji, mutta Sola lähti rohkeasti tutkimaan aihetta. Ansioistaan laatijana hän sai kansallisen tehtävämestarin arvon 1937.
Suomen Tehtäväniekat kunnioitti Solan syntymän 100-vuotismuistoa järjestämällä 2007–2009 kansainvälisen laadintakilpailun kahdessa ryhmässä, joiden teemat olivat: 2-siirtoiset apumattitehtävät ja satušakki.
Sola oli ensimmäinen suomalainen tehtäväniekka, joka aktiivisesti tutustui tehtävätaiteen moderniin teoriaan. Häntä voidaankin luonnehtia Suomen modernin tehtävätaiteen isäksi. Osmo Kaila piti Solaa merkittävimpänä suomalaisena tehtäväniekkana. Sola luennoi tehtäväšakin teoriasta Suomalaisen Shakkikerhon peli-illoissa 1930-luvulla. Hän oli kuulunut 1930 kerhon perustajajäseniin. Sola keksi myös uusia tehtäväšakillisia teemoja. Eräs hänen keksimistään teemoista on suomalainen Nowotny. Sola tutki 1930-luvun puolivälissä suomalaisen Nowotnyn toteuttamista tehtävissä mahdollisimman vähäisellä materiaalilla. Tutkimuksen tuloksena syntyi mm. seuraavanlainen miniatyyritehtävä:
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Ratkaisu:


1. Txe5!  [Uhkaa 2. Df6/Dh4#]

1... Ta8 2. Th5#

1... Txe5 2. Df6#

1... Lxe5 2. Dh4#
Petri Nykänen

Petri Antero Nykänen (s. 6. huhtikuuta 1973 Ähtäri) on aktiiviuransa päättänyt suomalainen kymmenottelija. Seuratasolla hän edusti Ähtärin Urheilijoita ja vuodesta 2003 lähtien Tampereen Pyrintöä. Hänen valmentajanaan toimi vuoteen 1995 asti Raimo Kuoppa-aho ja vuodesta 1996 Antti Haapalahti. Kalevan kisoista Nykänen saavutti kymmenottelussa kaksi mitalia; hopeaa vuonna 1996 ja pronssia vuonna 1995. Lisäksi hän saavutti sisäratojen SM-kisoista kaikkiaan viisi mitalia. Seitsenottelusta hän saavutti kaksi kultaa vuosina 1997 ja 1999 sekä kaksi pronssia vuosina 1995 ja 1996, minkä lisäksi hän voitti seiväshypyn pronssia vuonna 1996, sekä Suomen mestaruuden alle 23-vuotiaiden 10-ottelussa 1995. Virallisissa kilpailuissa hän ei ole esiintynyt vuoden 2003 jälkeen.
Petri Nieminen (täsmennyssivu)

Petri Nieminen voi viitata seuraaviin henkilöihin:
Petri Nieminen, suomalainen jalkapalloilija
Petri Nieminen (säveltäjä), suomalainen säveltäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Petri Nieminen”, voi hakea sivunnimihaulla, laajalla sivunnimihaulla tai tekstihaulla.
Pepe Julian Onziema

| Pepe Julian Onziema> Henkilötiedot |
| --- | --- |
Syntynyt: 30. lokakuuta 1980 (ikä 43)  Uganda
Kansalaisuus:   ugandalainen
Ammatti:  ihmisoikeusaktivisti
Arvonimi: Opimva
Muut tiedot
Järjestö:  SMUG
Pepe Julian Onziema (s. 30. marraskuuta 1980) on ugandalainen ihmisoikeus- ja HLBT-aktivisti.
Tausta ja yksityiselämä

Onziema tuli ulos kaapista ulos 1990-luvulla. Hän on kertonut, että tuon ajan Ugandassa tällainen oli vaarallista ja hän ei tiennyt, missä olisi turvassa.
Onziema asuu Kampalassa. Seksuaaliselta suuntautumiseltaan Onziema on lesbo.. Lisäksi hän on transmies. Kohtaamastaan vihasta huolimatta Onziema on sanonut, että hänen perheensä tukee häntä. Lisäksi hän on kertonut olevansa ylpeä ugandalaisista juuristaan ja kotimaastaan.
Onziema tunnetaan myös arvonimellä Opimva ("päälliköiden poika").
Ura aktivistina

Onziema aloitti työnsä ihmisoikeuksien parissa vuonna 2003. Lukuisten julkisten TV- ja sanomalehtiesiintymiensä takia hän kertoo joutuneensa silmätikuksi..
Onziemaa oli vuonna 2012 Simon Kaggwa Njalan juontaman Morning Breeze -aamuohjelman haastateltavana, jossa oli tarkoitus keskustella sateenkaarivähemmistön tilanteesta Ugandassa. Haastattelu keskeytyi, kun pastori Martin Ssempa tunkeutui studioon mukanaan muovipussillinen vihanneksia, joiden hän väitti olevan homoseksuaalien käyttämiä seksileluja. Hän pyrki mustamaalaamaan Onziemaa toteamalla, että seksuaalivähemmistöt eivät voi saada lapsia ja että HLBT-järjestöillä on suuret määrät amerikkalaista rahaa, jota käytetään Ssempan ahdisteluun oikeustoimin. Lisäksi Ssempa huusi sekä Onzieman että Njalan päälle.. Haastettelu ladattiin YouTubeen, josta siitä muodostui meemi (ns. "Why Are You Gay?").
Vuonna 2014 Onziema oli John Oliverin juontaman Last Week Tonight -ohjelman vieraana, jossa hän antoi haastattelun ja käsiteltiin seksuaali- ja sukupuolivähemmistöjen asemaa Ugandassa. Haastattelussa hän kertoi mm. että homoseksuaalisuus ei ole tullut Afrikkaan länsimaalaisten mukana, kuten monet afrikkalaiset poliittiset johtajat ovat sanoneet. Sen sijaan homofobia on länsimaalaisten tuoma asia, joka levisi lähestyssaarnaajien mukana..
Onzieman haastattelun aikaan Ugandassa valmisteltiin lakia, jolla homoseksuaalisista teoista langetettaisiin kuolemantuomio. Onziema oli mukana tekemässä kannetta lakialoitetta vastaan, mutta itse laki kaatui lopulta muotoseikkaan, eikä se siksi mennyt läpi. Helmikuussa samana vuonna (2014) ugandalainen lehti julkaisi "top 200 gays" listan, jota Onziema piti lähinnä pelottelutaktiikkana.
Suomen Vahinkovakuutus

| Suomen Vahinkovakuutus Oy (POP Vakuutus) |
| --- | --- |

Perustettu:  2012
Toimitusjohtaja:  Toimitusjohtaja Marko Lindfors
Kotipaikka:  Espoo, Suomi
Toimiala:  vakuutusala
Henkilöstö:  120 (2021)
Kotisivu:  www.suomenvahinkovakuutus.fi
Infobox OKVirheellinen NIMI-arvo: 
Yhtiön päätoimipaikka sijaitsee Panorama Towerissa, Espoon Leppävaarassa.
Suomen Vahinkovakuutus Oy on suomalainen vakuutusyhtiö, joka palvelee yli 180 000 asiakasta digitaalisesti. POP Vakuutus on Suomen Vahinkovakuutus Oy:n markkinointinimi. Yhtiön omistavat yhdessä LähiTapiola- ja POP Pankki -ryhmä. , ja se aloitti toimintansa vuonna 2012. POP Vakuutuksen päätoimipaikka on Panorama Towerissa, Espoon Leppävaarassa.
Suomen Vahinkovakuutus Oy kattaa sekä  POP Vakuutuksen tarjoamat yksityishenkilöiden vahinkovakuutukset että Säästöpankin vakuutukset.. Valikoimiin kuuluvat kummankin brändin alla ajoneuvo-, koti-, matka-, vene- ja tapaturmavakuutukset.
Aiheesta muualla

Suomen Vahinkovakuutus Oy
POP Vakuutus
Säästöpankin vakuutukset
Suomalaiset vakuutusyhtiöt
| --- | --- |
Vahinkovakuutus:  Alandia • Fennia • If • LähiTapiola • Pohjola Vakuutus • Pohjantähti • Suomen Vahinkovakuutus • Turva • Ömsen
Henkivakuutus:  Aktia • Alandia • Sp-Henkivakuutus • Fennia • Kaleva • LähiTapiola • Mandatum Life • Nordea • Pohjola Vakuutus
Eläkevakuutus:  Elo • Ilmarinen • Varma • Veritas
Erityisvakuutus:  Garantia
Stanislao Falchi

Stanislao Falchi
Stanislao Falchi (29. tammikuuta 1851 Terni – 14. marraskuuta 1922 Rooma) oli italialainen säveltäjä ja musiikkipedagogi.
Falchi opiskeli Roomassa muun muassa Salvatore Meluzzin johdolla. Hän aloitti opettamisen Accademia Nazionale di Santa Ceciliassa vuonna 1877 ja toimi sen johtajana vuosina 1902–1915. Falchin johdolla opiskelivat muiden muassa Vittorio Gui, Licinio Recife, Alessandro Bustini ja Bernardino Molinari.
Falchin sävellysten joukossa ovat oopperat Lorhelia (1877), Giuditta (1887) ja Il Trillo del diavolo (1899). Hänen tuotantoonsa kuuluu myös muun muassa Viktor Emanuel II:lle sävelletty requiem.
Pepe Ahlqvist & The Sunset Boulevard (albumi)

| Pepe Ahlqvist & The Sunset Boulevard Pepe Ahlqvist & The Sunset Boulevard |
| --- | --- | --- |

Studioalbumin tiedot
 Äänitetty : kesä 1986 – 1987
 Julkaistu: 1988
 Tuottaja(t): Risto Asikainen
 Tyylilaji: blues
 Kesto: 34.45
 Levy-yhtiö: Fazer
Listasijoitukset
  17.
Pepe Ahlqvistin ja The Sunset Boulevardin muut julkaisut
|   | Pepe Ahlqvist & The Sunset Boulevard 1988 |   |
Pepe Ahlqvistin muut julkaisut
|   | Pepe Ahlqvist & The Sunset Boulevard 1988 | Pepe Ahlqvist H.A.R.P. 1989 |
Pepe Ahlqvist & the Sunset Boulevard on Pepe Ahlqvistin johtaman samannimisen yhtyeen ainoaksi jäänyt albumi. Sen julkaisi Fazer Records sekä LP:nä että CD:nä vuonna 1988.
Albumi nousi Suomen virallisen listan sijalle 17, ja se pysyi listalla yhteensä 12 viikkoa.
Kappaleet

Good Old Music – 3.45  (K. Tulikallio, P. Ahlqvist)
Shake – 4.16  (K. Tulikallio, P. Ahlqvist)
Don't Leave Me Again – 4.30  (K. Tulikallio, P. Ahlqvist)
All That Western World – 4.05  (K. Tulikallio)
Need You Oh Woman – 4.52  (K. Tulikallio, P. Ahlqvist)
Blues Is a Feeling (In My Mind) – 4.22  (K. Toivanen, K. Tulikallio)
Hold Me Tight – 4.36  (K. Tulikallio)
Sailing – 4.19  (K. Tulikallio, P. Ahlqvist)
Kokoonpano

Pepe Ahlqvist – kitara, laulu
Kurt Tulikallio – kitara
Risto Asikainen – kitara, kosketinsoittimet
Bo Lindqvist – basso
Miri Miettinen – rummut
Esko Heikkinen – trumpetti
Petri Juutilainen – pasuuna
Charles Salter – taustalaulu
Stina Tarvonen – taustalaulu
Petri Niiranen

Petri Niiranen (s. 9. helmikuuta 1966 Helsinki) on suomalainen entinen koripalloilija.
Niiranen pelasi ammattilaisurallaan pääasiassa Helsingin NMKY:n riveissä, mutta edusti myös Forssan Koripoikia ja Espoon Honkaa. Uransa aikana hänet valittiin kaksi kertaa SM-sarjan vuoden pelaajaksi. Kaudella 1987–1988 hänet valittiin myös SM-sarjan vuoden tulokkaaksi. Niiranen voitti myös kerran vuonna 1992 SM-mestaruuden.
Vuonna 2008 Niiranen siirtyi Torpan Poikien toiminnanjohtajaksi.
Niirasen isä Reijo Niiranen oli myös maajoukkueessa pelannut koripalloilija.
Pentlampi (Mikkeli)

| Pentlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  62°04′17″N, 26°55′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Kyyveteen 
Järvinumero:  14.932.1.056
Mittaustietoja
Pinnankorkeus:  104,7 m  
Pituus:  270 m  
Leveys:  120 m  
Rantaviiva:  0,588 km  
Pinta-ala:  1,849 ha  
Saaria:  ei saaria 
 fiPentlampi 
Pentlampi  on Etelä-Savossa Mikkelissä  Taipaleen lähellä sijaitseva lampi.
Maantietoa

Lampi on 270 metriä pitkä, 120 metriä leveä, ja sen pinta-ala on 1,8 hehtaaria. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Kyyveden lähi-alueeseen (14.932) se kuuluu. Lammen vedenpinnan korkeus on 104,7 metriä mpy.
Surigaonon

| Surigaonon> Tiedot |
| --- | --- |
Alue:   Filippiinit
Puhujia:  400,000 (2000)
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet keskifilippiiniläiset kielet
ISO 639-3:  sgd
 Ohje 
Surigaonon on keskifilippiiniläinen kieli, jota puhutaan Filippiineillä Caragan hallintoalueella, Mindanaon saaren koillisosassa. Sen läheisiin sukukieliin kuuluu tandaganon. Surigaononia puhuu vuoden 2000 väestönlaskennan mukaan äidinkielenään 400,000 ihmistä. Kielen puhujamäärä on laskusuunnassa etenkin Surigao Cityn ympäristössä, jossa cebuanon kieli on syrjäyttämässä surigaononia.
Pepe Le Moko (yhtye)

Pepe Le Moko on suomalainen yhtye, joka aloitti toimintansa Raisiossa.
Diskografia

Pepe Le Moko (1985)
Casbah (1987)
Film Noir (2009)
Kokoonpano

Moko Karttunen - Laulu, kitarat, basso, koskettimet
Mike Jokinen - Kitarat
Rinko Ruonala - Rummut, lyömäsoittimet, laulu
Mamy Louhe - Laulu
Petri Viitala - Saksofonit
Tero Ovaska - Basso
Aiheesta muualla

Moko Karttusen viralliset kotisivut (Arkistoitu – Internet Archive)
Facebook
Myspace
Pepe Le Moko (yhtye)n esitystuotanto Suomen äänitearkistossa (1901–1999)
Peikkopurjesimppu

| Peikkopurjesimppu |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Simppukalat Scorpaeniformes
Heimo::  Purjesimput Tetrarogidae
Suku::  Glyptauchen
Laji::  panduratus
Kaksiosainen nimi
 Glyptauchen panduratus  (Richardson, 1850) 
Katso myös
   Peikkopurjesimppu Wikispeciesissä   Peikkopurjesimppu Commonsissa 
Infobox OKVirheellinen NIMI-arvo: 
Peikkopurjesimppu (Glyptauchen panduratus) on purjesimppuihin kuuluva kalalaji. Lajia tavataan Tyynestämerestä.
Koko ja ulkonäkö

Peikkopurjesimppu voi kasvaa suurimmillaan noin 20 cm pitkäksi. Ruumiinmuodoltaan laji on pitkänomainen ja suhteellisen litteä. Ennen selkäevää on päässä selkeä lovi. Kalan selkäevä on pitkä ja etuosastaan piikikäs  Piikit ovat yhteydessä myrkkyrauhaseen. Silmän alla on myös piikki. Peikkopurjesimpun rintaevät ovat suuret. Laji on väriltään useimmiten ruskean- tai mustankirjava ja kykenee vaihtamaan väriä ympäristön mukaan. Pää on muuta ruumista vaaleampi ja silmien ympärillä on punainen rengas.
Levinneisyys ja elintavat

Peikkopurjesimppua tavataan Australiaan etelärannikolta Länsi-Australiasta Uuteen Etelä-Walesiin. Lajin elinympäristöä ovat kivikkoiset riutat. Peikkopurjesimppu on peto.
Pidätys

Pidätys tarkoittaa seuraavia asioita:
pidätys, musiikin käsite
pidätys, poliisin pakkokeino
ennakonpidätys, ansiotulon verotusmuoto.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pidätys”, voi hakea sivunnimihaulla, laajalla sivunnimihaulla tai tekstihaulla.
Sulo Lipsanen

Sulo Aulis Lipsanen (5. huhtikuuta 1929 Imatra – 18. tammikuuta 2012 Imatra) oli suomalainen pesäpalloilija.
Sulo Lipsanen on Imatran Pallo-Veikkojen perustajajäsen. Mestaruussarjan tuomarina hän toimi 1960–1964, Itä–Länsi-ottelun päätuomarina 1963, jolloin hänet valittiin myös vuoden tuomariksi, ja Itä–Länsi-ottelun valitsijamiehenä 1962.
Pesäpallon Mestaruussarjassa Lipsanen pelasi 1949 (Tainionkosken Tähti).
Lipsanen pelasi myös TUL:n mestaruussarjoissa jääpalloa 1949–1950 ja koripalloa 1951–1954.
Pesäpalloliiton kultainen ansiomerkki Lipsaselle myönnettiin 1975.
Saavutukset

Pesäpallotuomarina
Vuoden tuomari: 1963
Miesten Itä-Länsi-tuomari: 1963
Ansiomerkit
Pesäpalloliiton kultainen ansiomerkki no. 31 (1975)
Pidätys (musiikki)

Pidätys on musiikillinen ilmiö, jossa soinnun terssi korvataan normaalisti sekunnilla tai kvartilla. Sointu purkautuu yleensä saman asteen duuri- tai mollisointuun. Pidätyksen sisältävän soinnun sointumerkin perään kirjoitetaan pääte -sus (englannin kielen sanasta suspension) ja pidätyksen luonne. Esimerkiksi Csus2 tai Fsus4. Jos pidätyksen luonteen merkitsevä numero puuttuu, tarkoitetaan sillä yleensä sus4-sointua.
Square One

| Square One Benjamin |
| --- | --- | --- |

Digitaalisen version kansikuva
EP-levyn tiedot
 Julkaistu: 29. toukokuuta 2015
 Formaatti: CD, digitaalinen lataus
 Tuottaja(t): Joonas Angeria
 Tyylilaji: pop
 Kesto: 17.02
 Levy-yhtiö: Warner Music Finland
Muut kannet
 Espanjassa julkaistun version kansikuva
Benjaminin muut julkaisut
|   | Square One 2015 | Fingerprints 2016 |
Square One on suomenruotsalaisen Benjamin Peltosen toukokuussa 2015 julkaistu ensimmäinen EP-levy. EP:n on tuottanut Joonas Angeria.
EP:n viidestä kappaleesta kaksi on julkaistu singlenä. Ensimmäinen, ”Underdogs”, julkaistiin 8. syyskuuta 2014. Kappale menestyi Suomessa kohtalaisesti nousten muun muassa singlelistan kymmenenneksi. Kappale pääsi myös espanjalaisen Los 40 Principales -radiokanavan soittolistalle. Joulukuussa 2014 julkaistu toinen single ”Unbreakable” ei menestynyt esikoissinglen tavoin eikä se noussut lainkaan listoille. Kolmantena singlenä EP:ltä julkaistiin avausraita ”Young and Restless”.
Espanjassa CD:nä julkaistulla EP:llä on mukana myös ”Carry You Home” -niminen bonuskappale sekä instrumentaaliversiot neljästä EP:n kappaleesta.
Kappaleet

| Digitaalinen / Promo-CD |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Young and Restless | Joonas Angeria, Ilan Kidron, Tony Rodini, Lenny Skolnik | 3.23 |  |  |  |  |  |  |
| 2. | Shame On Me | Angeria, Patrizia Helander, Jarkko Ehnqvist, Patric Sarin, Benjamin | 4.10 |  |  |  |  |  |  |
| 3. | Roller Coaster | Angeria, Kidron, Devrim Karaoglu | 3.27 |  |  |  |  |  |  |
| 4. | Underdogs | Angeria, Phoebe Ryan, Nate Cyphert | 2.53 |  |  |  |  |  |  |
| 5. | Unbreakable | Benjamin, Bettina Bergström, Henri Lanz, Kalle Lindroth, Lasse Mellberg | 3.21 |  |  |  |  |  |  |
| Espanjalainen EP (CD) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Young and Restless | Joonas Angeria, Ilan Kidron, Tony Rodini, Lenny Skolnik | 3.23 |  |  |  |  |  |  |
| 2. | Shame On Me | Angeria, Patrizia Helander, Jarkko Ehnqvist, Patric Sarin, Benjamin | 4.10 |  |  |  |  |  |  |
| 3. | Roller Coaster | Angeria, Kidron, Devrim Karaoglu | 3.27 |  |  |  |  |  |  |
| 4. | Underdogs | Angeria, Phoebe Ryan, Nate Cyphert | 2.53 |  |  |  |  |  |  |
| 5. | Unbreakable | Benjamin, Bettina Bergström, Henri Lanz, Kalle Lindroth, Lasse Mellberg | 3.21 |  |  |  |  |  |  |
| 6. | Carry You Home |  | 3.16 |  |  |  |  |  |  |
| 7. | Young and Restless (Instrumental) |  | 3.23 |  |  |  |  |  |  |
| 8. | Shame On Me (Instrumental) |  | 4.10 |  |  |  |  |  |  |
| 9. | Roller Coaster (Instrumental) |  | 3.27 |  |  |  |  |  |  |
| 10. | Underdogs (Instrumental) |  | 2.53 |  |  |  |  |  |  |
Julkaisuhistoria

Ensimmäisenä EP tuli digitaalisesti ladattavaksi 18. toukokuuta 2015 muun muassa Saksassa ja Taiwanissa. Maailmanlaajuisesti se julkaistiin Spotify-palvelussa 22. toukokuuta 2015. Suomessa EP tuli digitaaliseen myyntiin 29. toukokuuta 2015.
Lokakuussa 2015 EP julkaistiin Espanjassa CD:nä.
| Alue | Päivämäärä | Formaatti | Levy-yhtiö |
| --- | --- | --- | --- |
|  Saksa  | 18. toukokuuta 2015 | Digitaalinen lataus | Warner Music Finland |
|  Taiwan  | 18. toukokuuta 2015 | Digitaalinen lataus | Warner Music Finland |
| Maailmanlaajuisesti | 22. toukokuuta 2015 | Spotify  | Warner Music Finland |
|  Suomi  | 29. toukokuuta 2015 | Digitaalinen lataus | Warner Music Finland |
|  Espanja  | 9. lokakuuta 2015 | CD |  |
Superbike

(ylempi kuva) Kilpaversio Ducati 999 -pyörästä.
(alempi kuva) Katuversio Ducati 999 -pyörästä kilpavärityksessä.
Superbike-pyörien on näytettävä tieversioilta, merkittävin ero ovat puuttuvat ajovalot ja taustapeilit.
Superbike tarkoittaa korkean suorituskyvyn moottoripyörää, jonka moottorin iskutilavuus on yli 600 cc, mutta yleensä tarkoitetaan 1000 cc iskutilavuutta. Yleisesti Superbike-termille ei ole tarkkaa määrittelyä.
Superbike-kilpailujen maailmanmestaruudesta kilpaillaan Superbiken maailmanmestaruussarjassa, mutta tässä yhteydessä Superbike määritellään tarkasti.
Muita mestaruussarjoja ovat:
AMA Superbike Championship
British Superbike Championship
Canadian Superbike Championship
Superbike-pyörillä kilpaillaan myös muun muassa International Road Racing Championship -sarjassa.
Petrelius

Petrelius tarkoittaa seuraavia:
Sukunimi

Abraham Petrelius (1823–1893), suomalainen värjärimestari ja valtiopäivämies
Albert Petrelius (1865–1946), suomalainen arkkitehti, Abraham Petreliuksen poika
Alfred Petrelius (1863–1931), suomalainen geodesian professori, Abraham Petreliuksen poika
Gustaf Albert Petrelius (1836–1910), suomalainen liikemies, lahjoittaja
K. A. Petrelius (1863–1926), suomalainen oppikoulun lehtori ja suomentaja
Max Petrelius (1940–2008), muotikuvaaja
Väinö Petrelius (1897–1918), suomalainen jääkäri
Sukunimi > Entinen sukunimi

Akseli Peltovuoma, ent. Petrelius (1869–1918), suomalainen agronomi ja Pohjois-Suomen Karjanjalostusyhdistyksen sihteeri
K. A. Pohjakallio, ent. Petrelius (1904–1986), suomalainen kirjailija
Onni Pohjakallio, ent, Petrelius (1903–1965), suomalainen kasvipatologi ja professori
Perttu Pertamo, ent. Petrelius (1892–1956), suomalainen jääkäri, Albert Petreliuksen poika
Toivo Pohjakallio, ent. Petrelius (1901–1959), suomalainen opettaja ja elokuvanäyttelijä
Muita

lähiö Turun Peltolan kaupunginosassa
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pershingin piirikunta

Pershingin piirikunta (engl. Pershing County) on Yhdysvaltojen Nevadan osavaltiossa sijaitseva piirikunta. Sen väkiluku oli 6 725 vuonna 2019. Piirikunnan hallintokeskus on Lovelockin kaupunki. Piirikunta perustettiin vuonna 1919.
Aiheesta muualla

Kuvia tai muita tiedostoja aiheesta Pershingin piirikunta Wikimedia Commonsissa
Nevadan osavaltio
| --- | --- |
Piirikunnat:   Churchill  Clark  Douglas  Elko  Esmeralda  Eureka  Humboldt  Lander  Lincoln  Lyon  Mineral  Nye  Pershing  Storey  Washoe  White Pine 
Kaupungit:   Boulder City  Caliente  Carlin  Carson City (pääkaupunki ja itsenäinen kaupunki)  Elko  Ely  Fallon  Fernley  Henderson  Las Vegas  Lovelock  Mesquite  North Las Vegas  Reno  Sparks  Wells  West Wendover  Winnemucca  Yerington
Piece by Piece

Piece by Piece voi tarkoittaa seuraavia:
Piece by Piece, Katie Meluan albumi vuodelta 2005
Piece by Piece, Kelly Clarksonin albumi vuodelta 2015
Piece by Piece, Morgan Nevillen ohjaama elokuva vuodelta 2024.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Piece by Piece”, voi hakea sivunnimihaulla, laajalla sivunnimihaulla tai tekstihaulla.